Առաջին հայացքից՝ դեռ չհրապարակված հարցազրույցը և դրան հաջորդած հրապարակումը Պուտինին ուղղված մեսիջ են: Հայաստանում թավշյա հեղափոխությունը մեծ հույսեր է արթնացրել և ժողովրդի բացարձակ մեծամասնության մոտ վայելում է բացառիկ ժողովրդականություն: Քոչարյանը փաստացի ներկայացվում է հակահեղափոխության կենտրոն, միաժամանակ Պուտինի մտերիմ: Ըստ երևույթին «Bloomberg»-ի միջոցով Քոչարյանը փորձել է Կրեմլից քաղաքական աջակցություն ստանալու հարց բարձրացնել: Խոսքը ամենևին էլ ընտրությունների ժամանակ Պուտինի աջակցությամբ Քոչարյանին խորհրդարան բերելուն չի վերաբերում: Խնդիրն ավելի շատ Հայաստանի ներկա իշխանությանը ռեալ այլընտարանք ձևավորելուն է վերաբերում: Կրեմլն ու Պուտինը թերևս կարող են շահագրգիռ լինել այդ այլընտրանքի ձևավորման հարցում: